You are here: Home » Content » Geskiedenis Graad 8 » Industrialisasie in SA
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseSS Tags8th Afrikaans Course LO1:AS8.1.2 LO1:AS8.1.4 LO1:AS8.1.5 LO2:AS8.2.1 LO2:AS8.2.2 Assignment This module and collection are included inLens: Siyavula: Social Sciences (Gr. 7-9)By: SiyavulaModule Review Status: In ReviewCollection Review Status: In Review
Industrialisasie in Suid-AfrikaSuid-Afrika beskik oor ‘n geweldige mineralerykdom. Goud, diamante en platinum en noodsaaklike basismetale soos koper, tin, yster, lood en sink word ontgin. Die mynbou-sektor is dus ‘n belangrike bron van werkskepping. Die enigste ander land met so ‘n omvangryke verskeidenheid minerale en metale soos Suid-Afrika is die uitgestrekte Rusland.Die Ontdekking van Goud en Diamante in SaTeen die middel van die negentiende eeu was die gebiede wat Brittanje in Suid-Afrika gekoloniseer het, vir die Britte ‘n ekonomiese las. Droogtes in die Kaapkolonie; gevegte in die Oranje-Vrystaat met die Basoeto’s en swak binnelandse markte in die ou ZAR (Transvaal) het daartoe gelei dat die Britte hul beheer oor hierdie gebiede beëindig het deur die ondertekening van die Sandrivierkonvensie in 1852 met Transvaal en die Bloemfonteinkonvensie in 1854 met die OVS. Die ontdekking van goud in 1868, noord van die Limpopo-rivier, by Tati het aanvanklik nie veel aandag getrek nie, want in 1867 is die eerste diamant naby Hopetown ontdek. Hierdie diamante was spoeldiamante, wat in die spoelgrond langs die riviere aangetref is.Weerskante van die Vaalrivier is meer diamante gevind wat gelei het tot ‘n grootskaalse instroming van delwers. Die delwers kon nie met Pretorius, die president van die ZAR oor hul regte ooreenkom nie en het hul eie delwersrepubliek by Klipdrif uitgeroep.In 1870 en 1871 is diamante verder van die Vaalrivier af, eers by Dutoitspan (later Kimberley) en toe by Vooruitzicht ontdek. Hierdie droë delwerye het bekend geword as die grootste diamantvondste in die wêreld en buitelanders het nou op die gebied toegesak. Konflik tussen die verskillende aanspraakmakers op die diamant­grond, naamlik die republieke, die kolonies en die inboorlingkaptein was onvermydelik.Alhoewel J.H. Davis al in 1852 die eerste goud in die bekende Witwatersrand op ‘n plaas naby Krugersdorp ontdek het, het die ZAR-regering hom gedwing om stil te bly daaroor. Verskillende ander goudvondste is gemaak, soos die vonds van Walker en Harrison op die plaas Langlaagte. Eers in 1886 was dit duidelik dat hierdie vonds die hoofgoudrif van die Witwatersrand was.Die dorp Johannesburg het ontwikkel op die plaas Randjeslaagte. Transportryers kon nie tred hou met die vervoer van mense en goedere nie, gevolglik is spoorlyne aangelê. Johannesburg is in 1892 deur middel van ‘n spoorlyn verbind met Kaapstad en in 1895 met Durban.
Aktiwiteit 1: TYDOEFENINGTrek nou ‘n TYDLYN waarop jy die gebeure op die Suid-Afrikaanse diamant- en goudvelde wat hier bespreek is, aandui. Gaan soos volg te werk: a) Skryf die woord TYDLYN en waaroor die tydlyn handel, bo-aan.b) RANGSKIK eers die DATUMS in CHRONOLOGIESE VOLGORDE. c) SKRYF nou die DATUMS onder mekaar neer. d) VUL nou slegs die GEBEURE wat op die datums betrekking het, langs elke datum in. Sorg vir volledigheid.Table 1
Aktiwiteit 2: BRON A EN BLees die volgende twee bronne noukeurig deur en beantwoord dan die vrae wat volg.BRON AVerklarende Handwoordeboek van die Afrikaanse Taal (HAT)karaat 1. Gewigseenheid vir edelstene en pêrels gebruik, waarby 1 karaat - 200 mg (3,085 grein): bv. ‘n Diamant van 10 karaat. Stene van 4 tot 24 karaat.2. Maat vir die bepaling van die suiwerheid van goud en silwer: 24 karaat is suiwer (100%) goud; 18 karaat bevat 18 dele suiwer goud op die 24. BRON BADVERTENSIEDIAMANTE IS 'N MEISIE SE BESTE VRIENDE!!GEE ‘N SPESIALE GESKENK VIR DIE SPESIALEPERSOON IN JOU LEWE!!‘N DIAMANTRING IS VIR EWIG!!1. Vergelyk die twee bronne hierbo.1.1 Skryf enige feit korrek uit Bron A OF Bron B neer wat na jou mening oor vyf jaar nog waar sal wees. /2/1.2 Watter bron, dink jy, vertel die waarheid ? /1/1.3 Gee ‘n rede vir jou antwoord by 1.2. /2/2.1 Die inligting in die woordeboek kom uit verskillende ander primêre bronne; en is daarom ‘n sekondêre bron. Watter soort bron is die advertensie? /1/2.2 Motiveer jou antwoord. /2/ 3. Juweliers meng dikwels goud met yster waarvan hulle ‘n ring maak. Waarom? /10/Table 2
« Previous module in collection Die Industriele Rewolusie: Landbou
Next module in collection » Veandering in die lewe en werk in SA in die myne, landelike gebiede en stede
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 10, 2009 6:08 am -0500. Add to a lens